
	Magyar Jogász Egylet



 Pályázati felhívás
Legjobb jogtudományi PhD disszertáció díja

A Magyar Jogász Egylet pályázatot hirdet a VI. Magyar Jogi Könyvszalonon részt vevő magyar nyelvű jogászképzést működtető egyetemeknek, hogy jelöljék meg az általuk legjobbnak ítélt, 2025-ben megvédett PhD disszertációt. A magyar, angol, német vagy francia nyelven írt jogtudományi értekezéseket szabadon választott, de aktuális és nagyobb szakmai érdeklődésre számot tartó témakörökben várjuk.
A Magyar Jogász Egylet a hagyományt folytatva, a nagy sikerre való tekintettel immár hatodik alkalommal rendezi meg a Magyar Jogi Könyvszalon elnevezésű szakmai rendezvényt 2026. november 7-én, szombaton.  A könyvünnepnek a Károli Gáspár Református Egyetemmel kötött együttműködési megállapodásnak köszönhetően az impozáns Károlyi-Csekonics palota ad méltó helyszínt. A Kárpát-medencében magyar nyelvű jogi könyvkiadással foglalkozó kiadókat felvonultató egész napos könyvvásáron a szerzőknek megjelenést, dedikálást biztosítunk, könyvbemutatókat, pódiumbeszélgetéseket tartunk, és különböző díjak átadására is sor kerül majd. A jelen pályázaton kívül a legjobb elméleti és gyakorlati jellegű jogtudományi szakkönyveket is díjazzuk.

Pályázati feltételek:
· Azok a magyar nyelvű jogász képzést nyújtó egyetemek nyújthatnak be pályázatot, akik kiállítóként is részt kívánnak venni a VI. Magyar Jogi Könyvszalonon.
· Pályázni 2025. január 1. és 2025. december 31. között védett doktori értekezéssel lehet.
· A pályamű témája szabadon választott.
· Magyar, angol, francia vagy német nyelven írt pályaművel lehet pályázni. 
· A pályamű terjedelmére vonatkozó előírás nincs.
· Egy jogi kar egy pályázatot nyújthat be, azaz csak egy PhD dolgozatot jelölhet.

A pályázat benyújtása: 
Pályázatot benyújtani 2026. augusztus 31. éjfélig lehet a konyvszalon@jogaszegylet.hu e-mail címen a csatolt pályázati jelentkezési lap, a disszertáció, a tézisfüzet, továbbá a PhD fokozatszerzési oklevél másolatának (vagy a sikeres védésről szóló igazolásnak) kizárólag elektronikus úton történő megküldésével.

A pályázat elbírálása:

A pályázatot háromtagú szakmai Bíráló Bizottság bírálja el.
[bookmark: _Hlk63891280]Az ünnepélyes díjátadóra 2026. november 7-én, a VI. Magyar Jogi Könyvszalonon kerül sor.

A pályamunka díjazása:
A győztes pályamunka szerzője a Magyar Jogász Egylet által kiállított oklevelet kap, és bruttó 300.000 Ft pénzjutalomban is részesül. A pályadíj adó- és járulékköteles jövedelem.

Budapest, 2026. július 9.

